Document ID: /roh_data/filtered/fineweb-2-filterrobots_roh.jsonl.gz/55590

Klimawandel Graubünden
Midada dal clima
Cambiamento climatico
Il chantun Grischuna ha sia atgna strategia da clima. Ella bilantschescha ils gas cun effect da serra, mussa las ristgas da la midada dal clima e renda attent a schanzas pussaivlas. Grazia a la strategia da clima po l'administraziun reagir cuminaivlamain ed effizientamain sin la midada dal clima e sias consequenzas.
Il Grischun ha tematisà repetidamain la midada dal clima en ils programs da la regenza dals onns passads ed elavurà numerus projects e bleras activitads a favur da la protecziun dal clima e da l'adattaziun al clima. L'atun 2014 ha la regenza dà a l'administraziun l'incumbensa da sviluppar ina strategia da clima.
La strategia da clima è l'instrument fundamental per l'administraziun chantunala da proceder a moda coordinada ed orientada tenor las ristgas en l'occupaziun cun la midada dal clima. Ella mussa en quatter palpiris da lavur ils privels ed effects dal clima en midada [Arbeitspapier 1] e tge secturs che emettan quant gas cun effect da serra [Arbeitspapier 2]. Ella stima las ristgas e schanzas da la midada dal clima per la populaziun, l'economia e l'ambient en il chantun [Arbeitspapier 3] e numna las sfidas ed ils champs d'agir en la strategia da clima sco tala [Arbeitspapier 4]. La strategia da clima è vegnida elavurada cuminaivlamain da 14 uffizis.
Ils uffizis pertutgads èn organisads en il Forum dal clima. A chaschun d'in inscunter annual barattan els infurmaziuns ed intermedieschan savida specifica en connex cun la midada dal clima. La realisaziun da las mesiras è chaussa dals singuls uffizis.
La strategia da clima dal Grischun en furma concisa
La strategia da clima resumescha las sfidas en diesch accents d'acziun: